ISBN: 978-80-99949-23-3

ENERGETIC
MARKETING

Energetické princípy miliónového podnikania pre ženy

od Lenky Lutonskej

„Nezáleží na tom, ako ďaleko ste sa dostali, váš biznis má väčší potenciál, než si dokážete predstaviť.“

Lenka Lutonská

ENERGETIC MARKETING

1. vydanie

Copyright © Lenka Lutonská, 2022

Slovak edition © inspira publishing s. r. o., 2022

Translation © Nina Vlhová, 2022

Vydalo vydavateľstvo inspira publishing s. r. o. v spolupráci s UBŽ s. r. o. v roku 2022

Grafická úprava: inspira publishing s. r. o.

Jazyková úprava: inspira publishing s. r. o.

ISBN: 978-80-99949-23-3

Všetky práva vyhradené. Žiadna časť tejto knihy nesmie byť reprodukovaná ani šírená v akejkoľvek forme alebo akýmikoľvek prostriedkami bez predchádzajúceho písomného súhlasu vydavateľa.

VENOVANIE

Pre každú ženu s volaním v jej srdci:
„Si predurčená na niečo oveľa väčšie!“

POĎAKOVANIE

Zo srdca ďakujem všetkým, ktorí mi pomohli stať sa tým, kým som dnes, a tiež napísať, upraviť a vydať moju knihu.

Môjmu manželovi Tomášovi, láske môjho života a mojej pevnej skale. Bez Tvojej neochvejnej podpory by som nedokázala robiť to, čo dnes robím.

Mojim rodičom, ktorí mi dali do života presne to, čo som potrebovala, aby som bola schopná žiť svoje sny naplno.

Mojim úžasným klientom z celého sveta, ktorí boli pre mňa zdrojom inšpirácie a podporou pri písaní tejto knihy, a ktorých úspechy potvrdzujú princípy Energetic marketing – energetického marketingu.

Lorne, Ine a ostatným z môjmu obchodného tímu za ich ohromnú dávku zodpovednosti, podpory a množstvo rád.

Mojim koučom a mentorom, ktorí mi pomohli na mojej podnikateľskej ceste.

Tímu z vydavateľstva inspira publishing za pomoc s vydaním tejto knihy na Slovensku.

Alenke, Marcelke a Saške, ktoré stoja za projektom Umenie byť ženou. Bez Vašej viery v moje nápady a neopísateľnej podpory počas celého procesu by bola slovenská verzia knihy stále len túžbou driemajúcou v mojom srdci.

A nakoniec ďakujem vám, moja drahá čitateľka, pretože ani bez vás by som to nedokázala.

PREDSLOV

OD PENNY POWER OBE

Prednášam na obrovskom počte konferencií, na ktorých si zakaždým vypočujem veľmi veľa rečníckych štýlov a vstrebávam nesmierne množstvo zdieľaných vedomostí. Dnes už je naozaj ťažké vyniknúť na tomto preplnenom trhu. Keď som však počula Lenku Lutonskú na konferencii Female Speakers Conference 2018, bola som úplne ohromená.

Lenka bola v popise prednášky uvedená ako rečníčka, ktorá bude hovoriť o predaji. Čo je téma, ktorú dôverne poznám, keďže som profesionálne vyškolená v tejto oblasti. Navyše, v 80. a 90. rokoch som popri vedení tímu s tristo obchodníkmi absolvovala aj mnoho kurzov. Usadila som sa teda späť na svoje miesto dúfajúc, že sa mi zapáči Lenkin prístup k podnikaniu i k životu, ako aj hlavná časť prednášky týkajúca sa predaja.

Jej prednáška ma veľmi milo prekvapila. Lenkino rozprávanie ma nabilo energiou, motivovalo, ale tiež priviedlo k uvedomeniu, že viaceré súvislosti som opomenula. Po chvíli som tam sedela ako prikovaná, zapisujúc si jednu poznámku za druhou. Preto je pre mňa veľkou radosťou a zároveň poctou napísať predslov pre jej úžasnú prvú knihu.

Život sa mení neskutočne rýchlo, a my musíme tieto zmeny naplno využiť vo svoj prospech. Ľudia, ktorí tvrdia, že podnikanie bolo vždy rovnaké, jednoducho nie sú zaangažovaní, dovolím si povedať, že sú to „dinosaury“ – a je ich skutočne veľa. Súčasný globálny svet vytvoril energiu, ktorá môže byť nesmierne účinná, ak ju dokážeme navnímať a pochopiť. Lenkina schopnosť prepájať novú úroveň vedomia s jej znalosťami z biznisu je naozaj skvelá.

Všetci hľadáme ľudskú stránku života vrátane schopnosti veriť, že môžeme byť celistvou osobnosťou, rešpektovať samých seba i svoje okolie a zlúčiť naše osobné hodnoty s našimi podnikateľskými potrebami. Predovšetkým je však nevyhnutné vložiť do nášho podnikania srdce, aby sme mohli byť autentickí pre nás samých i pre druhých. Podnikanie treba brať vážne, veď všetci chceme uspieť, byť víťazmi v rámci našej vlastnej definície úspechu. Chceme predsa žať odmeny, mať akčné myslenie a byť neustále poháňaní vyššími cieľmi.

Lenkina kniha sa mi nesmierne páči, preto verím, že každý, kto si ju prečíta, zažije rovnaký nádych inšpirácie, aký som zažila ja, keď som Lenku po prvýkrát počula prednášať. A inšpiruje ma naďalej.

Penny Power OBE,
zakladateľka a generálna riaditeľka The Business Cafe

REAKCIE NA KNIHU

„Lenka spája stratégie pre obchodný rast, nastavenie mysle a prácu s energiou spôsobom, aký som nikdy predtým nezažila. Pomocou jej princípov som za šesť mesiacov strojnásobila svoj šesťciferný biznis a moje tržby presiahli 1 000 000 libier.“

– Leigh Daniel, CEO projektu Positive Change

„Koncept energetického predaja a marketingu je „nová čierna“. Je elegantný, sexy, účinný a v podnikaní vám prinesie čokoľvek, čo si zaumienite! Spája kvantovú fyziku s horlivou stratégiou, a výsledkom toho je niečo explozívne! Táto kniha je naozaj svetová, je overená výsledkami a poskytuje ucelený návod k prudkému nárastu v podnikaní. Všade okolo nás sa šíri nová paradigma kvantového úspechu, pričom Lenka dokazuje, že je nielen jeho priekopníčkou, ale vedie k nemu aj svojich študentov.“

– Jenni Parker Brown, zakladateľka Iconic Life Blueprint™ a Trinity Code™

„Lenkine techniky sú ohromujúce a jej metódy mi pomohli pochopiť, ako využiť svoju energiu pri predaji. Tieto princípy vskutku menia svet. Túto knihu si jednoducho musíte prečítať!“

– Tania Dakka, copywriterka a tvorkyňa Copy Edge

„Táto kniha predstavuje úplne nový prístup k podnikaniu. Myslím, že odštartuje revolúciu vo svete predaja a marketingu.“

– Tatiana Fečíková, transformačná koučka pre online podnikateľov

„Pri čítaní Lenkinej knihy mi všetko zapadlo na správne miesto. Jej štýl písania je nesmierne prívetivý. Lenkin príbeh a to, z akých pomerov pochádza, ma priviedlo k uvedomeniu, že ja sama som brzdila rozvoj svojho biznisu, keď som samu seba ospravedlňovala, že sa neposúvam a nedosahujem svoje ciele.“

– Lyndsey Ng, publicistka

„Pre mnohých z nás, ktorí sme sa vydali cestou podnikania, sú peniaze ešte stále trochu citlivou témou. Náš biznis staviame na vášňach a pomoci iným ľuďom, a potom, keď príde na predaj a marketing, jednoducho… uviazneme. Je obrovský problém nájsť rovnováhu medzi poskytovaním služieb druhým a zaslúženou štedrou odmenou za našu odbornosť. Lenkina kniha je povinným čítaním pre každého, kto sa zúfalo snaží zosúladiť tieto časti podnikania a kto sa skutočne dokáže do toho zamilovať natoľko, že v biznise bude môcť razantne zaujať svoje miesto, pritiahnuť svojich ideálnych klientov a zarobiť veľa peňazí. Sťaby moderná Marianne Williamson nás Lenka s láskou sprevádza jednoduchými, no neuveriteľne účinnými krokmi, ktoré môžeme urobiť na ceste za dosiahnutím mimoriadneho rastu v našom podnikaní. Už len jej vlastný príbeh je dostatočnou inšpiráciou, no aj táto kniha je plná úžasných príbehov klientov, s ktorými pracovala – a vďaka ktorým sa môžete vydať na cestu podobnú tej Lenkinej, len čo si dočítate poslednú stranu.“

– Jessica Killingley, marketingová konzultantka

„Poznám Lenku už viac ako desať rokov a som rada, že konečne dala všetky svoje rady, skúsenosti a teórie do jednej knihy. Kniha je síce zacielená na čitateľky – koučky, ale jej skvelé rady a poznatky sú vhodné pre akýchkoľvek podnikateľov, ktorí chcú vybudovať prosperujúci biznis, založený na poskytovaní služieb ideálnym klientom. Energetický predaj je studnicou užitočných a praktických cvičení a nástrojov, podložených príkladmi, ako môžete úspešne založiť či rozšíriť vaše podnikanie. Vďaka nim si uvedomíte, že jediné obmedzenia v dosiahnutí úspechu súvisia s vaším postojom a myslením. Uplatňovaním rád z tejto knihy do praxe, zmenou vašich presvedčení a prácou na energii môžete získať skutočne úspešný biznis. Povinné čítanie pre každého, kto je na ceste stať sa úspešným podnikateľom.“

– Debbie Gilbert, zakladateľka Mums Unlimited a autorka knihy The Successful Mumpreneur

„Na Lenkinom systéme zbožňujem to, aký je jednoduchý, no popritom preniká do hĺbky. Nabúrava status quo predaja a marketingu. Čítanie tejto knihy mi dodalo odvahu. Nadobudla som pocit, že moju víziu nemusím interpretovať žiadnym konkrétnym, predpísaným spôsobom, ale svojím vlastným. Ak sa chcete stať výnimočnou ženou a podnikateľkou bez toho, aby ste museli obetovať to, kým ste, bez straty iskry vo vašich očiach, táto kniha je pre vás. Ak hľadáte novú perspektívu, ktorá skutočne zahŕňa energiu a nie iba taktiky, túto knihu vám vrelo odporúčam.

– Katya Varbanova, tvorkyňa marketingových stratégií a 20K Nation

„Priznávam, nie som žena. Ale túto knihu som prečítal bez prestávky od začiatku až do konca a okamžite som začal uplatňovať princípy v praxi – a dosahovať výsledky!“

– Gerry Maguire Thompson, autor bestsellerov a popredný expert vo Veľkej Británii vo výučbe stand-up komédie pre obchodné komunikačné zručnosti

O AUTORKE

Lenka Lutonská sa narodila na Slovensku a vo veku 19 rokov sa presťahovala do Anglicka. Po skromných začiatkoch, kedy pracovala pre sieť McDonald’s, sa z nej stala jedna z líderiek v oblasti osobnostného rozvoja a marketingových stratégií pre podnikateľky v Európe. Trénuje svetové koučky a „changemakerky“, ktorým pomáha zveľaďovať ich biznis na šesťciferné sumy i viac.

Je profesionálnou rečníčkou, medzinárodnou koučkou neurolingvistického programovania, ale aj vášnivou zástankyňou práva každej ženy na život a podnikanie, ktoré skutočne miluje. Lenka, ktorú mnohé jej klientky opisujú ako hlbokomyseľnú, inšpiratívnu koučku, podnecuje ženy k činom tým, že im pomáha osvojiť si nové stratégie, spôsoby myslenia a komunikačné techniky, prinášajúce mimoriadne výsledky.

Ako rodinne založená žena a oddaná matka troch temperamentných chlapcov si Lenka vychutnáva výzvy, ktoré jej pestrý pracovný život neustále ponúka.

Lenku môžete kontaktovať za účelom získania prístupu do jej akadémie Extraordinary Growth Academy, ako aj k jej online odkazom prostredníctvom nasledujúcich platforiem:

Webstránka: LenkaLutonska.com

Email: love@lenkalutonska.com

Extraordinary Growth Academy: lenkalutonska.com/ega/

Zdroje a odporúčania: energeticselling.com/resources

Nájdete tu taktiež audionahrávky o energetickom predaji a marketingu a ešte oveľa viac.

Aktivačná meditácia: https://www.lenkalutonska.com/dakujem/

Táto aktivačná meditácia vám pomôže so zdokonalením vašej intuitívnej inteligencie a podporí rast vášho biznisu.

ÚVOD
KEĎ SA OBCHODNÁ STRATÉGIA SPOJÍ S ENERGIOU

Časy Sa Zmenili. My ženy sa už nechceme uspokojiť s ničím menším, ako si naozaj zaslúžime. Nechceme si už raziť cestu za ďalším kariérnym cieľom, popritom stratiť seba a niekedy i svoje zdravie, a to všetko iba kvôli profesionálnemu úspechu. Nechceme si vyberať medzi spokojnou, prosperujúcou rodinou a úspešnou kariérou ani medzi osobným a finančným uspokojením, ani medzi zmysluplnosťou a zadosťučinením. Samozrejme, vieme, že ak chceme zažiť úspech, musíme na tom zapracovať. A podľa toho aj konáme. Opustíme istotu zamestnania, skočíme do neznáma a rozbehneme vlastný biznis. Vyhrnieme si rukávy a naučíme sa všetko, čo sa len dá, aby sme dosiahli čo najväčší úspech. Trávime nespočetné množstvo hodín implementáciou poznatkov, ktoré sme nadobudli; niekedy s úspechom, inokedy znepokojene premýšľajúc: Prečo to práve mne nevychádza?

Áno, žiť svoj sen a riadiť vlastný biznis je tá najvzrušujúcejšia cesta, akú môže žena absolvovať, no zároveň to môže so sebou priniesť aj isté problémy, ktorým by sa chcela každá z nás vyhnúť veľkým oblúkom. Aby sme sa zviditeľnili na presýtenom trhu, musíme pracovať dlhé hodiny. Podnikaniu obetujeme všetok náš čas, ktorý by sme inak trávili s našimi najbližšími, pričom na konci náročného dňa si aj tak uvedomíme, že finančná odmena ...

Koniec ukážky